
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ 
От проведено съвместно заседание на ПК по Бюджет и финанси, ПК Устройство на територията и ПК по Проекти и социална политика към Общински съвет Златоград 

На 26.01.2026., (понеделник) от 17:00 часа, в залата на Общински съвет Златоград се проведе съвместно заседание на ПК по Бюджет и финанси, ПК Устройство на територията и ПК по Проекти и социална политика към Общински съвет Златоград В заседанието участваха: г-жа Eлмира Угорлиева – Зам.-кмет на Община Златоград, инж. Елка Чаушева – секретар на Община Златоград, г-жа Златка Цекова- Директор на дирекция „Административно-правно обслужване, общинска собственост и замеделие“, той и юрисконсулт, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда, г-жа Ирина Иванова – Директор на дирекция, г-н Юли Хаджийски – Главен инженер, г-жа Силвия Щърбова – Главен счетоводител, Диана Димитрова – Юрисконсулт, публичен изпълнител и лице по защита на личните данни. Присъстваха и кметове на с. Старцево и с. Ерма река и други. 
Председателстващ съвместното заседание на ПК по Бюджет и финанси, ПК Устройство на територията и ПК по Проекти и социална политика към Общински съвет Златоград е г-жа Александрова.
Г-жа Александрова: Колеги, с кворум от три комисии откривам заседанието на трите постоянни комисии, с дневен ред от 8 точки. Имате ли предложения по дневния ред? 

Не постъпиха предложения за промяна и допълнение в дневния ред. 
Г-жа Александрова подложи на гласуване с вдигане на ръка,  така предложения дневен ред.


Комисиите гласува с 5 гласа „за“, 0 „против“ и  0 „въздържал се“ – приема се.


ДНЕВЕН РЕД:

1. Докладна записка относно: Кандидатстване по Проект „Красива България“ за 2026 година. С вх.№ ОС-95/23.01.2026г. и изх.№ 61-00-36/23.01.2026г., постъпила от кмета на община Златоград. 

2. Докладна записка относно: Извършени разходи за кандидатстване по Проект „Красива България“ за 2026г., с вх. № ОС-96/23.01.2026г. и изх.№ 61-00-37/23.01.2026г., постъпила от кмета на община Златоград. 

3. Докладна записка относно: Процедура по чл.15 от Закона за устройство на територията за УПИ І-за хотел, кв.24 по ПУП на гр.Златоград и прекратяване на съсобственост в поземлен имот с идентификатор 31111.32.239 по Кадастрална карта на гр.Златоград по молба на А. С. С., с вх.№ ОС – 80/22.01.2026г. и изх.№ 61-00-29/22.01.2026г., постъпила от кмета на община Златоград. 

4. Докладна записка относно: Заявление с вх.№ 94-00-4647/18.11.2025г. и Заявление с вх.№ 94-00-200/22.01.2026г. от А. С. К. с искане за издаване на разрешение за изработване на ПУП-ПЗ и одобряване на Задание за допускане и изготвяне на ПУП-ПЗ, с вх.№ ОС-86/23.01.2026г. и изх.№ 61-00-32/23.01.2026г., постъпила от кмета на община Златоград. 

5. Докладна записка относно: Участие, като партньор на Регионална дирекция „П********* б********** и з******* на н*********“ гр. Смолян, която е бенефициент по процедура чрез директно предоставяне на безвъзмездна финансова помощ BG***********-*.*** – „Повишаване готовността за предотвратяване и овладяване на бедствия, пожари и извънредни ситуации“, с вх.№ ОС-83/22.01.2026г. и изх.№ 61-00-31/22.01.2026г., постъпила от кмета на община Златоград. 

6. Отпускане на средства за лечение на И. Д., писмо с вх.№ ОС-76/21.01.2026г., постъпило от Началника на Гранично полицейско управление – Златоград, Предложение с вх.№ ОС-78/21.01.2026г., постъпило от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев и писмо с вх.№ ОС-82/22.01.2026г., постъпило от кмета на община Златоград.

7. [bookmark: _Hlk219898821]Докладна записка относно: Издаване на запис на заповед от Кмета на Община Кирково в полза на ДФ „Земеделие”, обезпечаващ авансово плащане за 2026 г по Споразумение №РД50-18 / 20.01.2026г. от интервенция II.Ж.5  „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони 2023 – 2027 г.,  за проектна инвестиция  № BG*********-*.***.****, сключен между МИГ Кирково-Златоград и Управляващия орган на СПРЗСР, с вх.№ ОС-81/22.01.2026г., постъпила от Изпълнителния директор на Сдружение „М** К*********-З********“ и докладна записка с вх.№ ОС-94/23.01.2026г., постъпила от кмета на община Златоград.  

8. Други

· Писмо относно: Изпращане на годишните отчети за дейността и за изпълнение на бюджета на Асоциацията по ВиК на обособената територия, обслужвана от „В**“ Е**** – гр. Смолян за 2025 г., с вх.№ ОС-77/21.01.2026г., постъпила от Областен управител на Област Смолян и Председател на Асоциацията по ВиК на обособена територия, обслужвана от „В**“ Е***, гр. Смолян. 


***************************************************************************

По т.1. от дневния ред: Докладна записка относно: Кандидатстване по Проект „Красива България“ за 2026 година. С вх.№ ОС-95/23.01.2026г. и изх.№ 61-00-36/23.01.2026г., постъпила от кмета на община Златоград. 

Г-жа Угорлиева представи докладната записка.

Г-жа Кръстева: Г-жо Угорлиева, само едно уточнение. Кандидатстването по „Красива България“ за обект – болницата, е по решение на Общински съвет от месец декември. Аз искам да чуя точно дейностите, които са включени в проектното предложение, за да бъде протоколирано и да бъдем запознати дали съвпада с това, което сме коментирали с директора на болницата. Наистина да има енергийна ефективност да бъде санирана частта, в която са отделенията с лежащо болните.    

Инж. Хаджийски: Дейностите, които са включени е изцяло по южната фасада на болницата и покрива. Подмяна на външни прозорци, които са не подменени на южната фасада сме включили, тава са изцяло на приземния етаж и няколко от другите етажи. Включва топлинна изолация на покрива, от вътрешната страна се полага каменна вата – топлинна изолация. Изцяло фасада юг се изолира с SBS – хидроизолация, там са лежащо болните, както сме се уточнили плюс обръщане на прозорците и подмяна на подпрозоречните прагове. Входната врата, която е компрометирана, тя е заложена за ремонт или подмяна на нова. Плъзгаща входна врата, където излиза към двора и също е заложена мълниезащита. Липсва мълниезащита, заложена е, която е задължителна за изпълнение. 

Г-жа Кръстева: Говорихме и за съпътстващата мярка за достъпна архитектурна среда с подхода за бърза помощ. Там какво се случва? 

Инж. Хаджийски: Там също бяхме с проектанта в четвъртък бяхме тука с проектанта, с д-р Чинар, с д-р Личев, аз, инж. Чаушева и г-жа Угорлиева и няколко шофьора на линейки, които уточнихме нещата как в последствие да се допроектира. Имаше идеи, представи ги проектанта и още добавихме някои неща, за да се случат, както трябва. 

Г-жа Кръстева: Кандидатстваме ли със съпътстващата мярка.

Инж. Хаджийски: Тук не, тук не можем. 

Д-р Чинар: Понеже страните са 4 на болницата, значи ние ще направим само южната или някои които са източна или западна, няма как да стане. Става въпрос не е да направим половината болница, южната и една от десните страни, за да остане за другия етап другата половина. Защото едната страна на болницата е четири пъти по-малка от широката страна. Нали разбирате? Тя е тип правоъгълник болницата. Тогава ще остане повече от половината да правим. Вижте нека направите изчисления за едната страна примерно източната страна, защото тя е да речем широка е колкото залата на Общински съвет.  Просто казвам да остане половината болница за правене.

Г-жа Угорлиева: То желанието е, ако може цялата болница да се санира, но ние сме ограничени от бюджета. Ако искате, описали сме го и в докладната записка, ако кандидатстваме с бюджет до 150 000 евро, каквото е и това предложение, тогава 92% от общия бюджет са за СМР. Ако кандидатстваме с бюджет над 150 000 евро, тогава процента СМР се намаля, защото трябва да отговаря на определени изисквания на програмата за наемане и обучение на хора от Бюро по труда.  А ако вече кандидатстваме за 300 000 евро съфинансирането става 70 %, което е 210 000 евро за бюджета на община Златоград. 

Д.р Чинар: Понеже чух там, че г-н Хаджийски каза, че има прозорци за обръщане и така нататък. Повечето прозорци са от другите страни, защото стаите, които са зад пациентите почти всички са с нови дограми. 

Инж. Хаджийски: Не всички, казах които по проекта, които ги имат те са заложени.

Г-н Гюнелиев: Той казва, да не включваме подмяна на прозорци.

Инж. Хаджийски: Не можем, защото има ново енергийно обследване, което е доказало, че тези на избата прозорци трябва задължително да се сменят.

Г-н Гюнелиев: Тоест ново енергийно сте правили? 

Инж. Хаджийски: Точно така, ново енергийно.

Г-н Гюнелиев:  Нали имаше старо. 

Инж. Хаджийски: Старо, което се актуализира. 

Г-н Гюнелиев: Тоест в актуализацията се казва, че трябва да се сменят прозорците. 

Инж. Хаджийски: Не да се сменят прозорците. Вашата идея беше да се наблегне изцяло на болничните легла, където са. Това беше идеята и ние сме наблегнали. 

Г-н Гюнелиев: Чинар каза, че в подземието няма болнични легла. 

Инж. Хаджийски: Ама то е задължително трябва да се направи.  То е част от фасадата и няма как да бъдат изпуснати, защото……

Г-н Гюнелиев: Подпрозоречните дъски защо ще ги сменяте с нови? 

Инж. Хаджийски: Защото не са сменени подпрозоречните, не навсякъде са сменени. Не казвам на 100%, които са сменени прозорци ги има, които не са се слагат нови. Не  може да направим изолацията на фасада без да направим целия покрив, под покривното пространство. Топлоизолацията на под покривното пространство не може да бъде изпълнена, не гарантират после устойчивостта. Идеята беше да се наблегне повече към болничните стаи. 

Г-н Гюнелиев: Добре, а тези другите, където искате покрива да се прави.

Инж. Хаджийски: В енергийното обследване е задължително да се почне от там. Ние нагоре нищо не пипаме. Ние правим между двете плочи по-плътно пространство. Под покривно пространство има височина до 1 метър, което там се полага тази вата. Мълниезащитата е задължителна. 

Г-н Гюнелиев: В момента няма ли мълниезащита? Не може да се използва старата ли? 

Инж. Хаджийски: Не може, защото не отговаря на изискванията и на замерите. 

Г-жа Александрова попита за други въпроси такива не постъпиха и тя зачете проекта на решение. 


Д-р Чинар: Един доуточняващ въпрос. Казахте Б и В, Б е болницата, а В е където е бърза помощ, ренгена, която по средата свързва поликлиниката и болницата.       

Инж. Хаджийски: Да, защото проекта е за Б и В и предишното решение е за Б и В. Целия проект, който в момента се изготвя е за двата корпуса. 

Комисиите гласуваха проекта на решение с 6 гласа „за“, 0 „против“ и  0 „въздържал се“ 

Г-жа Александрова: И трите постоянни комисии имат кворум. 

*************************************
По т.2 от дневния ред: Докладна записка относно: Извършени разходи за кандидатстване по Проект „Красива България“ за 2026г., с вх. № ОС-96/23.01.2026г. и изх.№ 61-00-37/23.01.2026г., постъпила от кмета на община Златоград. 

Г-жа Угорлиева представи докладната записка. 
Инж. Хаджийски: Искам да добавя, че цените са на метър квадрат разгъната площ и са на минималните изисквания.  
 Г-жа Хаджийска: Говорим сега за 30 600 евро грубо. С тези 30 600 евро ние вече имаме окончателен актуален проект за саниране на болницата изобщо. 
 
Инж. Хаджийски: За двата корпуса Б и В. Имаме актуализиран доклад за енергийна ефективност на цялата болница на трите корпуса, защото той не може да се раздели на три. Доклада е за цялата болница, проекта е за двата корпуса и доклада за оценка за съответствие е също за двата корпуса, за самият проект, които ще ни бъде предоставен тези дни. При издаване разрешението за строеж имаме тригодишен срок, в който трябва да се започне изпълнението. След това, нали по етапно г-жа Главен архитект, ще издаде изпълнението относно дейностите и в рамките на 10 години трябва да бъде завършено.  
Г-жа Хаджийска: В рамките на години да е завършен и няма да е необходимо повече….  
 
Г-н Гонениев: Тоест, ако след две години искаме, няма да има пари за актуализация, така ли да го разбирам? 
 
Инж. Хаджийски: Режим строеж е три годишен срок. След като изтече и след това има една година презаверка, ако не се почне. но то се започва с разрешение за строеж, с протокол.  
Г-жа Хаджийска: Въпроса ми беше всичко върви, както трябва. Имаме разрешение за строеж, санираме южната фасада. Документацията, която имаме за обект МБАЛ за Б и В корпус е валидна, има някакъв срок. От колко години? В, които ние за да ползваме същата документация трябва да продължим дейностите и от другите фасади.   
Инж. Хаджийски: За обекта представения проект за този представен проект за двата корпуса ще бъде издадено разрешение за строеж.  В рамките на три години, ако не се започне се презаверява още един път, веднъж само за една година. При одобряване ние ще започнем строителството поетапно и всяка година трябва да се отделят пари, за да може да го завършим.   
Г-н Симеонов: Тук мисля, че Хаджийска въпроса, който задаваше беше в смисъл такъв: Сега по отношение на разрешението за строеж е ясно какви са нормите по ЗУТ, в какъв срок трябва да започне изпълнението.  Тук може би въпросът беше друг.  Сега ние с този проект започваме и правим фасадата южната, която е след една година, да кажем 27-ма година има опция за кандидатстване по "Красива България”, ако общината реши да кандидатства за отделен прием кандидатстване за част от другите фасади с друг бюджет, тогава тези обследвания и тези проекти те са валидни и няма да се правят тези разходи.   
Г-жа Цекова: Разрешението за строеж се издава за целият обект, за корпуса Б и корпус В. Значи от момента на издаване на разрешението за строеж имаме три години да започнем строително монтажни работи. Значи, това разрешение ние сега като го ползваме за тази фасада, тя ще започне да действа и всъщност ние вече разрешението за строеж за фасадата го имаме. След като, ако ние в този тригодишен срок не сме успели да кандидатстваме за всички фасади, не сме довършени имаме право за една година да удължим разрешението за строеж. Значи това е само спрямо разрешението за строеж, но като почнем имаме ли Акт образец 2 още 5 години да завършим обекта.  
Г-жа Хаджийска: Моята мисъл беше имаме готови, актуални документи и не се налага да актуализираме и да казваме, че сме имали документи преди години, които към настоящия момент не са актуални.  
 
Г-жа Угорлиева: Към настоящата нормативна база в Република България, ако се промени нормативната база. 

 Г-жа Александрова попита за други въпроси и коментари, такива не постъпиха и тя зачете проекта на решение, след което подложи на гласуване с вдигане на ръка. 

Комисиите гласуваха проекта на решение с 6 гласа „за“, 0 „против“ и  0 „въздържал се“ –приема се.

***************************************
По т.3 от дневния ред:   Докладна записка относно: Процедура по чл.15 от Закона за устройство на територията за УПИ І-за хотел, кв.24 по ПУП на гр.Златоград и прекратяване на съсобственост в поземлен имот с идентификатор 31111.32.239 по Кадастрална карта на гр.Златоград по молба на А. С. С., с вх.№ ОС – 80/22.01.2026г. и изх.№ 61-00-29/22.01.2026г., постъпила от кмета на община Златоград. 

Г-жа Цекова представи докладната записка. 
Не постъпиха въпроси и коментари по точката. 
Г-н Симеонов: Искам да обявя конфликт на интереси по тази точка и няма да гласувам

Комисиите гласуваха първия проект на решение с 5 гласа „за“, 0 „против“ и  0 „въздържал се“  и 1 негласувал 

Комисиите гласуваха втория проект на решение с 5 гласа „за“, 0 „против“ и  0 „въздържал се“  и 1 негласувал 

************************************************
По т.4 от дневния ред Докладна записка относно: Заявление с вх.№ 94-00-4647/18.11.2025г. и Заявление с вх.№ 94-00-200/22.01.2026г. от А. С. К. с искане за издаване на разрешение за изработване на ПУП-ПЗ и одобряване на Задание за допускане и изготвяне на ПУП-ПЗ, с вх.№ ОС-86/23.01.2026г. и изх.№ 61-00-32/23.01.2026г., постъпила от кмета на община Златоград. 

Г-жа Цекова представи докладната записка.  
Не постъпиха въпроси и коментари по точката.  

Комисиите гласуваха проекта на решение с 6 гласа „за“, 0 „против“ и  0 „въздържал се“ 

**************************************
По т.5 от дневния ред:  Докладна записка относно: Участие, като партньор на Регионална дирекция „П******** б******* и з***** на н*******“ гр. Смолян, която е бенефициент по процедура чрез директно предоставяне на безвъзмездна финансова помощ BG*********-*.*** – „Повишаване готовността за предотвратяване и овладяване на бедствия, пожари и извънредни ситуации“, с вх.№ ОС-83/22.01.2026г. и изх.№ 61-00-31/22.01.2026г., постъпила от кмета на община Златоград. 

Г-жа Иванова представи докладната записка. 
Г-жа Кръстева: До края на този месец ли е? 
Г-жа Иванова: До края на този месец. 
Г-жа Кръстева: А предварително изпълнение. 
Г-жа Иванова: Няма нужда, защото решението на Общински съвет е необходимо, ако бъде одобрено проектното предложение. Преди подписване на административния договор за предоставяне на финансова помощ трябва да бъде представено от партньорско споразумение, което всъщност е като проект приложение към това решение и Общински съвет първо трябва да даде съгласие да кандидатстваме и след това да одобри текста на партньорството споразумение, което да бъде разписано.  
 
Не постъпиха други въпроси и коментари по точката.  

Комисиите гласуваха проекта на решение с 6 гласа „за“, 0 „против“ и  0 „въздържал се“ 

*************************************
По т.6 от дневния ред: Отпускане на средства за лечение на И. Д., писмо с вх.№ ОС-76/21.01.2026г., постъпило от Началника на Гранично полицейско управление – Златоград, Предложение с вх.№ ОС-78/21.01.2026г., постъпило от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев и писмо с вх.№ ОС-82/22.01.2026г., постъпило от кмета на община Златоград.
 
Г-жа Кръстева: Колеги, тъй като наш съгражданин има нужда, предложението на групата съветници е за отпускане на 10 000 евро еднократна финансова помощ от бюджета на община Златоград за 2026 година. За съжаление като констатации през януари месец 2025 година отново се е наложило да отпускаме 20 000 лева на нуждаещ се жител на община Златоград и сега предложението на групата съветници е за отпускане на 10 000 евро еднократна финансова помощ за И. Д. 
 Не постъпиха въпроси и коментари . 

Г-жа Александрова зачете проекта на решение: 

На основание чл. 21, ал.1, т.6 и т.23 от ЗМСМА, във връзка чл. 94 от Закона за публичните финанси Общински съвет Златоград  

Р Е Ш И:

1. Одобрява отпускането на еднократна парична помощ в размер на 10 000 евро (десет хиляди евро) на И. Д. за извършване на операция.
2. Възлага на Кмета на Община Златоград да включи сумата по т. 1 в бюджета на община Златоград за 2026г, по § 42-14 „Обезщетения и помощи по решение на Общински съвет“,  дейност „Общинска администрация“

Комисиите гласуваха проекта на решение с 6 гласа „за“, 0 „против“ и  0 „въздържал се“ 


******************************************
По т.7 от дневния ред:  Докладна записка относно: Издаване на запис на заповед от Кмета на Община Кирково в полза на ДФ „Земеделие”, обезпечаващ авансово плащане за 2026 г по Споразумение №РД50-18 / 20.01.2026г. от интервенция II.Ж.5  „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони 2023 – 2027 г.,  за проектна инвестиция  № BG*********-*.***.****, сключен между МИГ Кирково-Златоград и Управляващия орган на СПРЗСР, с вх.№ ОС-81/22.01.2026г., постъпила от Изпълнителния директор на Сдружение „М** К*******-З*******“ и докладна записка с вх.№ ОС-94/23.01.2026г., постъпила от кмета на община Златоград.  

Г-жа Хаджийска: Аз имам един въпрос. От Общински съвет Златоград се изисква становище по запис на заповед от кмета на община Кирково. Тоест ние - Общински съвет Златоград, какви правомощия имаме спрямо кмета на община Кирково? Аз това така и не можах да го разбера, като четох материалите.  
 
Г-жа Угорлиева представи докладната записка.   
 
Г-жа Кръстева: Г-жо Угорлиева,  аз специално се обадих и поисках докладна записка да ми се направи, дали е синхронизирано с финансовите изисквания, поради това, че имаме удължаване на бюджета, но беше посочено в докладната записка, че се подкрепя. 
 
Г-жа Угорлиева: При нас е “ реши упълномощава кмета на община Златоград “. В нашата документация от местната инициативна група е тази документация. 
 
Г-жа Кръстева: Да, но докладната записка е “издаване на запис на заповед от кмета на община Кирково в полза на….” Така ли трябва да бъде?  
 
Г-н Чингаров каза, че това е техническа грешка.  

Комисиите гласуваха проекта на решение с 6 гласа „за“, 0 „против“ и  0 „въздържал се“ 

 
*********************
По т.8 от дневния ред: Други

· [bookmark: _GoBack]Писмо относно: Изпращане на годишните отчети за дейността и за изпълнение на бюджета на Асоциацията по ВиК на обособената територия, обслужвана от „В**“ Е*** – гр. Смолян за 2025 г., с вх.№ ОС-77/21.01.2026г., постъпила от Областен управител на Област Смолян и Председател на Асоциацията по ВиК на обособена територия, обслужвана от „В**“ Е***, гр. Смолян. 


Не постъпиха въпроси и коментари. 

Г-жа Кръстева: Сега колеги, само информативно,  тъй като Ви е изпратен дневния ред за редовното заседание.  Тези докладни, които бяха разгледани са включени в дневния ред, с условие само при разглеждане, тъй като вече са разгледани утре ще ги гласуваме на самото заседание.  


Поради изчерпване на дневния ред, госпожа Александрова  закри съвместното заседание на ПК по Бюджет и финанси, ПК Устройство на територията и ПК по Проекти и социална политика към Общински съвет Златоград 





НЕВЕНА АЛЕКСАНДРОВА
Председателстващ постоянните комисии
На Общински съвет  Златоград


	
Изготвил протокола:  
Елмира Топчиева
Гл. специалист „Канцелария ОбС“

